
CONVOCATÒRIA PER A L’ATORGAMENT DE SUBVENCIONS A ENTITATS I ASSOCIACIONS LOCALS DE MARTORELLES ANY 2024 PEL PROCEDIMENT DE CONCURRÈNCIA COMPETITIVA 2024

1.- Indicació de l’aprovació de les Bases reguladores i diari oficial on s’han publicat
[bookmark: _GoBack]Per acord del Junta de Govern Local de data 4 de setembre de 2024, van ser aprovades les Bases Reguladores Específiques per a l’atorgament de subvencions a entitats i associacions culturals municipals per part de l’Ajuntament de Martorelles, destinades a finançar projectes i activitats que tinguin com a objectiu promoure la participació i implicació dels seus habitants a través de les diferents entitats i associacions que hi ha al poble.
Aquestes Bases Reguladores Específiques seran objecte de publicació al Butlletí Oficial de la Província de data 19 de setembre de 2024.

2.- Quantia total màxima de les subvencions a atorgar i consignació pressupostària
El pressupost màxim que es destinarà aquest any 2024 per a la concessió de les subvencions regulades en les presents bases anirà a càrrec de la següent aplicació pressupostària:
1400.9420.48950 Subvencions ordinàries a entitats: 31.000€
La concessió de les subvencions que s’atorguin no excediran, en qualsevol cas, del 50% del cost total del projecte o activitats subvencionades i resten condicionades a l’existència de crèdit adequat i suficient en el moment de la resolució de l’atorgament.
L’òrgan competent per la concessió podrà, discrecionalment, no esgotar el crèdit total previst.

3.- Objecte, condicions i finalitat de les subvencions
L'objecte de les subvencions de la present convocatòria és finançar
projectes/activitats que tinguin com a objectiu:
A) Promoure la participació i implicació dels seus habitants a través de les diferents entitats i associacions que hi ha al poble.
B) Recolzar les entitats per afavorir la cohesió social.

Les subvencions concedides a l’empara d’aquesta convocatòria, s’hauran de destinar a finançar projectes i activitats desenvolupades del 1 de gener de 2024 fins el 31 de desembre de 2024.
Per tal de donar compliment als objectius estratègics definits al Pla d’Actuació del Mandat, i d’acord amb les previsions del Pla Estratègic de Subvencions per al present any, aquestes subvencions hauran de fomentar projectes/activitats d’interès públic o social que tinguin per finalitat:
A) Treballar per la cohesió social i la millora de la qualitat de vida.
B) Accions a favor de la convivència ciutadana.
C) Promoure un territori sostenible i un desenvolupament econòmic equilibrat.

4.- Procediment de concessió
El procediment de concessió de les subvencions ordinàries serà el de concurrència competitiva; és a dir, la concessió de subvencions es realitza a través de la convocatòria de subvencions; presentació de sol•licituds, l’informe d’aquestes sol•licituds per l’òrgan col•legiat, que establirà la proposta d’adjudicació, d’acord amb els criteris d’atorgament fixats en aquestes bases. 

5.- Requisits per la sol·licitud i forma d’acreditar-los
Podran ser beneficiaris/àries d’aquestes subvencions les persones físiques o jurídiques que hagin de realitzar l’activitat que fonamenta el seu atorgament, sempre que no estiguin afectades per cap de les prohibicions contingudes a l’art. 13 de la Llei 38/2003, de 17 de novembre, General de Subvencions (en endavant LGS), i reuneixin les següents condicions:
[bookmark: _Hlk43672350]Podran sol•licitar les subvencions aquelles entitats o associacions que reuneixin les següents condicions:
A) Que no tingui afany de lucre.
B) Que l’entitat estigui legalment constituïda i inscrita al Registre Municipal d’Entitats i Associacions d’aquest Ajuntament.
C) Que l’entitat estigui degudament registrada i actualitzada al Departament de Justícia de la Generalitat de Catalunya o al registre estatal del qual depengui.
D) Haver justificat degudament les subvencions concedides en edicions anteriors, dins del termini marcat en la convocatòria anual corresponent.
E) Disposar d’una pòlissa de responsabilitat civil en vigor per a l’activitat amb una cobertura mínima de 300.000€ per un mínim de 100 persones.
F)  Podran ser beneficiaris/es d’aquestes subvencions les persones jurídiques, legalment constituïdes, que hagi de realitzar l’activitat que fonamenta el seu atorgament, sempre que no estiguin afectades per cap de les prohibicions contingudes a l’art.13 de la Llei 38/2003, de 17 de novembre, Llei General de Subvencions a partir d’ara LGS.
No podran sol•licitar les subvencions les següents entitats o associacions que no respectin l’actual marc democràtic com la Declaració Universal dels Drets Humans i altres de naturalesa similar o bé que practiquin actuacions xenòfobes, racistes, homòfobes, misògines o discriminin per raons de gènere. 
La concurrència d’aquests requisits s’acreditarà en el moment de presentar la sol·licitud, mitjançant la presentació dels documents que s’indiquen a l’article 5 de les Bases Reguladores.

6.- Documents que han d’acompanyar a la sol·licitud
[bookmark: _Toc104212313]Instància normalitzada (S1) de sol•licitud de subvenció que inclou les següents declaracions:
· Que l’entitat que representa està legalment constituïda i com a representant es disposa de poders suficients o autorització atorgada al seu favor que el faculta per a la presentació d’aquesta sol·licitud.
· Que no incorre en cap de les circumstàncies que impossibiliten obtenir la condició de persona beneficiaria de subvencions recollides a l’article 13 de La Llei 38/2003, de 17 de novembre General de Subvencions.
· Que es troba al corrent en el compliment de les obligacions tributaries o davant la Seguretat Social imposades per les disposicions vigents, en la forma que es determini reglamentàriament.
· La presentació de la sol·licitud comportarà l’autorització a l’Ajuntament de Martorelles perquè pugui obtenir l’acreditació d’estar al corrent del compliment de les obligacions amb l’AEAT, la TGSS a través de certificats telemàtics si fos necessari.
· Que no té deutes de naturalesa tributària amb l’Ajuntament de Martorelles. I que compleix i accepta la normativa general vigent reguladora de les subvencions que atorga l’Ajuntament de Martorelles i tots els requisits exigits a les bases i a la convocatòria per sol·licitar i atorgar aquestes subvencions.
· Que es troba al corrent de la justificació de totes les subvencions rebudes de l’Ajuntament de Martorelles i altres ens i que no es troba amb cap dels supòsits de reintegrament que preveu l’article 37 de la Llei 38/2003, de 17 de novembre, General de Subvencions.
· Que compleix la Llei 19/2014, de 29 desembre, de transparència, accés a la informació pública i bon govern en els termes que li sigui aplicable.
· Que totes les persones que participin en els projectes realitzats per l’entitat amb menors d’edat no han estat condemnades per sentència ferma per algun delicte contra la llibertat i indemnitat sexual, i que en cas que canviï alguna persona adscrita al projecte, es compromet a aportar una nova declaració responsable. La Llei Orgànica 1/1996, de Protecció Jurídica del Menor, modificada per la Llei 26/2015 i la Llei 45/2015, de voluntariat estableixen l'obligació que s'aportin certificats negatius del Registre Central de Delinqüents Sexuals per a tots els professionals i voluntaris que treballen en contacte habitual amb menors.
· Que compleix la Llei Orgànica 8/2021, de 4 de juny, de protecció integral a la infància i l'adolescència davant de la violència”, en relació als articles 47 i 48 relatiu a l’àmbit de l’esport i de l’oci.
· Que l’entitat que representa té previst desenvolupar el/s projecte/s que es descriuen en aquesta sol·licitud.
· En el cas de les entitats juvenils, disposen de personal degudament titulat per dur a terme l’activitat/projecte.
· Que totes les dades que consten en aquesta sol·licitud, i als documents que l’acompanyen són certes.
· Que comunicarà a l’Ajuntament si ha sol·licitat/obtingut per al mateix objecte subvencions d’altres ens públics indicant, l’ens atorgant, la quantitat sol·licitada i la quantitat atorgada.
· Que la quantia de les subvencions municipals, conjuntament amb altres fonts de finançament específiques del projecte no supera el cost total del mateix.
· Que, en cas de no presentar al·legacions a la resolució provisional d’atorgament i denegació, s’entendrà acceptada la sol·licitud en el cas que li sigui atorgada i sol·licita la bestreta del 50% de l’import sol·licitat.
· Que s’utilitzi per a totes les comunicacions electròniques l’adreça de correu electrònic indicada a la sol·licitud de subvenció.
· Que cedeix els drets de reproducció i comunicació pública del projecte subvencionat, així com la memòria justificativa, de forma no exclusiva a l’Ajuntament de Martorelles.
· Que compleix la llei orgànica 3/2007, de 22 de març, per a la igualtat efectiva de dones i homes.
· Que d’acord amb els criteris establerts en les bases, sigui admesa aquesta sol·licitud per a l’atorgament de la corresponent subvenció, d’acord amb el/s projecte/s que es detallen.
L’esmentada documentació haurà de presentar-se en qualsevol de les llengües cooficials de Catalunya, anirà degudament signada per la persona sol·licitant.

7.- Termini, forma i  lloc de presentació de les sol·licituds
El termini de presentació de les sol•licituds començarà al dia següent de la publicació de la convocatòria al Diari Oficial de la Província i finalitzarà transcorreguts 20 dies hàbils comptadors des de l’endemà de la publicació, segons estipula l’article 124.2 del Reglament d’Obres, Activitats i Serveis dels Ens Locals.
Les sol•licituds hauran d’estar signades per l’interessat o interessada o pel representant legal de l’entitat i presentar-se de manera telemàtica al Portal de tràmits de l’Ajuntament www.martorelles.cat en compliment de l’article 14 punt 2 de la llei 39/2015 d’1 d’octubre, del procediment administratiu comú de les administracions públiques.
El model normalitzat de sol•licitud, així com el de tots els documents exigits a la base 6 de les presents bases es podran trobar-se a la seu municipal www.martorelles.cat. 
La presentació de la sol•licitud de subvenció pressuposa el coneixement i l’acceptació de les normes que la regulen. 

8.- Rectificació de defectes o omissions en la documentació
En cas que la documentació presentada sigui incorrecta o incompleta, es requerirà al/a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud.

9.-  Òrgans competents per la instrucció i la proposta de concessió
L’òrgan responsable de la instrucció del procediment per a l’atorgament de les subvencions previstes en les presents bases serà la Regidoria de Participació Ciutadana.
L’òrgan competent per a la resolució de les sol·licituds ho farà de forma motivada i s’haurà de pronunciar no només sobre les sol·licituds a les quals es concedeix la subvenció sinó també sobre les sol·licituds desestimades o denegades.
Les sol·licituds seran valorades en primera instància per la regidoria corresponent i posteriorment consensuades per l’òrgan consultiu que elevarà la proposta a la Junta de Govern Local per a la seva aprovació.
La proposta de concessió de les subvencions serà elaborada per un òrgan col·legiat d’acord amb allò previst a l’article 12.5 de l’Ordenança General de Subvencions de l’Ajuntament i que estarà format per les següents persones:
El/la Alcalde/sa, que presidirà l’òrgan.
El/la Regidor/a de l’àrea corresponent.
El/la Interventor/a de l’Ajuntament.
El/la Secretari/a de l’Ajuntament.
El /la Tècnic/a de l’àrea corresponent
El/la Tècnic/a de Participació.
L’òrgan responsable de la resolució del procediment per a l’atorgament de les subvencions serà la Junta de Govern Local.
Atesa la llei 19/2014 del 29 de desembre de transparència, accés a la informació pública i bon govern la informació es publicarà al web una relació del suport econòmic donat a cada projecte.
L’òrgan competent per a la concessió podrà, discrecionalment, deixar desert el concurs o no esgotar el crèdit total previst.

10.-  Termini de resolució i de notificació 
S’examinaran conjuntament, en un sol procediment tots els projectes presentats dins del termini establert. 
El termini per a l’atorgament de les subvencions serà, com a màxim, de 30 dies hàbils a comptar des de la data de tancament del període de presentació de projectes. 
Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 42 de la Llei 39/2015, de 1 d’octubre, del procediment administratiu comú de les administracions públiques.
La manca de resolució dins el termini indicat tindrà efectes desestimatoris d’acord amb el que estableix l’article 54.2.e) de la Llei 26/2010, del 3 d’agost, de règim jurídic i de procediment de les administracions públiques de Catalunya. 

11.- Règim de recursos
La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.
Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.

12.- Criteris objectius d’atorgament de la subvenció
Les subvencions s’atorgaran en règim de concurrència competitiva, sota els principis de publicitat, transparència, objectivitat, igualtat i no discriminació. 
Les subvencions tenen com a finalitat el foment de les activitats que realitzen les entitats i associacions del municipi. Els objectius que han de tenir els projectes són els que corresponen a cada àrea.
La puntuació màxima dels criteris generals, sobre un total de 100 punts serà de 50. Els criteris generals per la resolució de les sol·licituds seran els que resultin de l’anàlisi i estudi en detall de la documentació presentada per l’entitat.
Criteris generals:
1. Haver participat com a mínim a tres activitats organitzades per l’Ajuntament l’any anterior (a raó de 5 punts per activitat): Reis, Carnestoltes, Sant Jordi, Sant Joan, Festival Brunzit Vine al Pati, Setmana Esportiva, Festa Major, Homenatge a la Gent Gran, Castanyada, Fira de Nadal, col·laboració amb les escoles i/o 11 de setembre (Fins a 25 punts)
2. Per l’organització d’almenys dues activitats obertes a la ciutadania (10 punts).
3. Capacitat organitzativa i de planificació de l’associació en els projectes realitzats l’any anterior (fins a 5 punts).
4. Viabilitat econòmica i grau de finançament propi. És valoren les iniciatives que compten amb una planificació econòmica que contempli, entre altres factors un finançament diversificat (fins a 5 punts).
6. Haver Participat a activitats en relació a la promoció de la igualtat de gènere: Col·laborar a la Caminada Nocturna contra el càncer de mama i/o organitzar activitats de sensibilització vers la igualtat (fins a 5 punts).
7. Difusió exclusiva en llengua catalana i promoció de les tradicions catalanes (fins a 10 punts).
Els 40 punts restants d’àmbit específic es calcularan seguint els objectius establerts per cada àrea especificat a l’annex d’aquestes bases.
Tota la informació que no quedi recollida als formularis de sol·licitud no serà susceptible de ser puntuada

13.- Mitjans de notificació o publicació
S’examinaran conjuntament, en un sol procediment tots els projectes presentats dins del termini establert. 
El termini per a l’atorgament de les subvencions serà, com a màxim, de 30 dies hàbils a comptar des de la data de tancament del període de presentació de projectes. 
Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 42 de la Llei 39/2015, de 1 d’octubre, del procediment administratiu comú de les administracions públiques.
La manca de resolució dins el termini indicat tindrà efectes desestimatoris d’acord amb el que estableix l’article 54.2.e) de la Llei 26/2010, del 3 d’agost, de règim jurídic i de procediment de les administracions públiques de Catalunya. 


Martorelles, a la data de la signatura electrònica.


L’alcalde,
Marc Candela Callado

